open-index/open-wikipedia-markdown huggingface dataset:
Χρυσογιάλι Πρέβεζας

Το **Χρυσογιάλι** είναι μικρός οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Χρυσογιάλι βρίσκεται παράλια του Ιονίου Πελάγους, σε υψόμετρο 10 μέτρα, δίπλα και ανατολικά της Πάργας σε απόσταση περίπου 2 χλμ. από το κέντρο της και 33 χλμ. Δ.-ΒΔ. από από το Καναλλάκι (έδρα του δήμου). Η παραλία της (παραλία Βάλτος) είναι μια από τις πιο δημοφιλής παραλίες της περιοχής όπου κυριαρχεί το πράσινο ενώ είναι η πιο οργανωμένη παραλία με αρκετά κέντρα εστίασης, ενοικιαζόμενα δωμάτια, σχολές θαλασσίων σπορ και παιχνιδιών. Διαθέτει λιμάνι για τις ανάγκες ιστιοπλοϊκών σκαφών και αξιοθέατο θεωρείται η ιστορική εκκλησία του Αγίου Σπυρίδωνα η οποία είναι κτισμένη σχεδόν πάνω στην άμμο. Σε απόσταση 5 λεπτών από την παραλία είναι η Ιερά Μονή Παναγία των Βλαχερνών του 12ου αιώ..

Αναφέρεται επίσημα ως ξεχωριστός οικισμός το 1971 να απογράφεται στον Δήμο Πάργας Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με την Αγία Κυριακή, τον Άγιο Γεώργιο, τον Μαρά, την νησίδα Παναγία και την Πάργα αποτελούν την κοινότητα Πάργας που ανήκει στη Δημοτική Ενότητα Πάργας του δήμου Πάργας ενώ σύμφωνα με την απογραφή 2011 απογράφησαν 17 κάτοικοι.

## Εξωτερικοί σύνδεσμοι
Μοναστήρι Παναγίας Βλαχερνών, απομεινάρια μιας άλλης εποχής στο https://www.youtube.com/

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας
Fokas

-1.352.13 (2014)|ενεργητικό= 277.104.07 (2014)|ιδιοκτήτης=Νεφέλη Ενδυματική A.E|πρόσωπα=Μαρία Φωκά (Πρόεδρος)  Αναστασία Φωκά (ΔΣ)|αριθμός υπαλλήλων=1500 (2013)|θυγατρικές_εταιρείες=Esprit|όμιλος=Fokas|σλόγκαν=}}Η **Fokas** (**Φωκάς**) αποτελούσε ελληνική αλυσίδα πολυκαταστημάτων πώλησης ένδυσης και υπόδησης. Η εταιρεία αποτελούταν από 8 πολυκαταστήματα σε όλη την Ελλάδα καθώς και από ένα stockhouse στο οποίο διέθετε προϊόντα σε χαμηλές τιμές. Η επιχείρηση κήρυξε πτώχευση το 2013 οδηγώντας στην ολική αναστολή των δραστηριοτήτων της.

## Ιστορία

### Ίδρυση
Η αρχή συμβαίνει με την επιστροφή της Οικογένειας Φωκά την δεκαετία του 1930 από το Βατούμ της Ρωσίας στην Θεσσαλονίκη, και συγκεκριμένα στη Στοά Σαούλ όπου και ξεκινούν την πρώτη μικρή επιχείρηση πώλησης ενδυμάτων και ειδών υπόδησης.

#### Μεσοπόλεμος
Το 1936, η καλή οικονομική πορεία την οδηγεί στην ίδρυση της εταιρείας «Βεργόπουλος» και την λειτουργία του πρώτου καταστήματος στη Θεσσαλονίκη, στη συμβολή των οδών Ερμού και Βενιζέλου.

#### Δεκαετία 1970
Το 1958, η εταιρεία μετονομάστηκε σε «Φωκάς». Την δεκαετία του 1970 το κατάστημα της οδού Ερμού στη Θεσσαλονίκη, επεκτείνεται, ενώ το 1978 εγκαινιάστηκε το μεγαλύτερο πολυκατάστημα στη Θεσσαλονίκη, σε ακίνητο της Μονής Αγίας Θεοδώρας στην οδό Τσιμισκή.

#### Δεκαετία 1990
Την εποχή εκείνη η εταιρεία εισέρχεται στην αγορά της χονδρικής πώλησης και στην εισαγωγή ξένων εμπορικών σημάτων στην ελληνική αγορά με σκοπό την διεύρυνση του κοινού στο οποίο απευθυνόταν. Την περιόδο αυτή η επιχείρηση εγκαινιάζει το πρώτο κατάστημα στην Αθήνα στην οδό Ερμού.

#### Δεκαετία 2000
Την δεκαετία του 2000 η εταιρεία επέκτεινε το δυναμικό της με την εμφάνιση του σήματος της σε αρκετά καταστήματα καθώς και διεύρυνε τις δραστηριότητές της και σε άλλες περιοχές της Ελλάδας, όπως την Κρήτη, τον Βόλο και την Κέρκυρα. Ταυτόχρονα ο όμιλος προχώρησε και στην λειτουργία των πρώτων καταστημάτων του εμπορικού σήματος«Original Levi's Stores» στη Θεσσαλονίκη και την Αθήνα. Επιπλέον την εποχή αυτή μετά από την συμφωνία με την Esprit ο όμιλος σχεδίαζε την είσοδό του στο χρηματιστήριο ωστόσο τα σχέδια αυτά δεν πραγματοποιήθηκαν.

#### Δεκαετία 2010
Το 2010 ο όμιλος λειτουργούσε οκτώ πολυκαταστήματα και ένα πολυκατάστημα Stock House στην Αθήνα και απασχολούσε περί τα 1.500 άτομα σε προσωπικό.

### Χρεοκοπία
Το 2012 η εταιρεία έχοντας χάσει το 70% των κερδών της, λόγω της μεγάλης μείωσης των πωλήσεων και του δύσκολου οικονομικού περιβάλλοντος δεν ήταν σε θέση να ανταποκριθεί στις οικονομικές της υποχρεώσεις, καταθέτοντας έτσι αίτημα υπαγωγής στον πτωχευτικό κώδικα το 2013.

Χαρακτηριστικό της κατάστασης την περιόδο αυτή ήταν και η έξωση από το ακίνητο της Μονής Αγίας Θεοδώρας, το οποίο στέγαζε το ιστορικό υποκατάστημα της εταιρίας στη Θεσσαλονίκη.

## Κοινωνικό Έργο
Ο όμιλος από την δεκαετία του 1970 έως την πτώχευσή του στις αρχές της δεκαετίας του 2010 προσέφερε μεγάλο κοινωνικό έργο το οποίο περιλάμβανε την κατασκευή και επιχορήγηση δομών δημόσιας εκπαίδευσης, πάρκων αναψυχής και δομών υγείας.

## Παραπομπές



Κατηγορία:Ελληνικές επιχειρήσεις
Κατηγορία:Πρώην επιχειρήσεις της Ελλάδας
Σύμπαν της DC

Το **Σύμπαν της DC** (αγγλικά: **DC Universe**) είναι ένα πλασματικό σύμπαν όπου τοποθετούνται οι ιστορίες των περισσότερων Αμερικανικών κόμικς και άλλων μέσων που εκδίδονται ή παράγονται από την DC Comics. Ομάδες υπερηρώων όπως η Λεγεώνα της Δικαιοσύνης, η Κοινότητα Δικαιοσύνης της Αμερικής, η Ομάδα Αυτοκτονίας, οι Doom Patrol, οι Teen Titans, και πολλοί άλλοι ήρωες ζουν σε αυτό το σύμπαν, περιλαμβάνοντας χαρακτήρες όπως τους Batman, Superman, Wonder Woman, Flash, Green Lantern, Aquaman, Green Arrow, Captain Marvel, Αρειανός Ανθρωποκυνηγός, και Cyborg. Περιλαμβάνει επίσης υπερκακούς όπως τους Τζόκερ, Λεξ Λούθορ, Τσιτάχ, Αντίστροφος Flash, Σινέστρο, Black Manta, Ντέθστροουκ, Black Adam, Brainiac, και Ντάρκσαϊντ.

Το Σύμπαν της DC απεικονίζεται ως ένα σύμπαν που υπάρχει μέσα σε ένα "πολυσύμπαν", περιλαμβάνοντας χιλιάδες ξεχωριστά σύμπαντα. Το Σύμπαν της DC θεωρείται το βασικό σύμπαν της DC, και έχει πάρει πολλές διαφορετικές ονομασίες, με την πιο πρόσφατη να είναι η "Πρώτη Γη".

## Παραπομπές


## Εξωτερικοί σύνδεσμοι

* 

Κατηγορία:Φανταστικά σύμπαντα
Κατηγορία:Κόμικς υπερηρώων
Κατηγορία:DC Comics
Μπατ Γιαμ

Η **Μπατ Γιαμ** (εβραϊκά: בת ים) είναι ισραηλινή πόλη στην ακτή της Μεσογείου, στην κεντρική παράκτια πεδιάδα ακριβώς νότια του Τελ Αβίβ. Ιδρύθηκε το 1926 και το 1958 ανακηρύχθηκε πόλη. Αποτελεί μέρος της μητροπολιτικής περιοχής Γκους Νταν και της περιφέρειας του Τελ Αβίβ. Το 2020 είχε πληθυσμό 160.000 κατοίκους.

Το Μπατ Γιαμ είναι η πόλη όπου το ποσοστό των μεταναστών από την πρώην Σοβιετική Ένωση είναι το μεγαλύτερο μεταξύ των ισραηλινών πόλεων. Μεταξύ των πόλεων του Ισραήλ, το Μπατ Γιαμ κατέχει την 15η θέση σε πληθυσμό και την 55η θέση σε έκταση. Από το 2014, είναι η τρίτη πιο πυκνοκατοικημένη μεταξύ των πόλεων του Ισραήλ μετά το Μπνέι Μπρακ και το Γκιβαταγίμ, όλες βρίσκονται στο Γκους Νταν. Συνορεύει με το Ρισόν Λε Ζιόν στα νότια, το Χολόν στα ανατολικά και το Τελ Αβίβ στα βόρεια.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Σύμπαν της DC (αποσαφήνιση)

Το **[[Σύμπαν της DC]]** (αγγλικά: **DC Universe**) είναι πλασματικό σύμπαν στο οποίο τοποθετούνται τα περισσότερα κόμικς που εκδίδονται από την DC Comics.

Με τα **Σύμπαν της DC** και **DC Universe** επίσης απαντώνται τα:

* Σύμπαν της DC (franchise)
* DC Universe (συνδρομητική υπηρεσία)
* Πολυσύμπαν (DC Comics)
* Εκτεταμένο Σύμπαν της DC
Σαρακίνικο Πρέβεζας

Το **Σαρακίνικο** είναι παραλία της Ηπείρου στην Περιφερειακή Ενότητα Πρεβέζης και από το 2001 απογράφεται ως ξεχωριστός οικισμός του Δήμου Πάργας. Βρίσκεται στα παράλια του Ιονίου Πελάγους και δίπλα στο ακρωτήριο Τροφάλι σε υψόμετρο 30 μέτρα ενώ απέχει περίπου 9 χλμ. Δ. από την Πάργα και 41 χλμ. Δ.-ΒΔ. από από το Καναλλάκι (έδρα του δήμου). Η παραλία της βρίσκεται στο βάθος κλειστού κόλπου με γαλανά νερά, έχει ψιλή άμμο και βοτσαλάκια, είναι οργανωμένη και διαθέτει αρκετά καταστήματα εστίασης ενώ στην γύρω περιοχή υπάρχουν ορισμένες επιχειρήσεις διαμονής. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με την Αγιά αποτελούν την κοινότητα Αγιάς που ανήκει στη Δημοτική Ενότητα Πάργας του δήμου Πάργας ενώ σύμφωνα με την απογραφή 2011 απογράφησαν 4 κάτοικοι.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας
Κφαρ Σαβά

Η **Κφαρ Σαβά** (εβραϊκά: כְּפַר סָבָא) είναι πόλη στην περιοχή Σαρόν, του Κεντρικού Διαμερίσματος του Ισραήλ. Κηρύχθηκε πόλη το 1962. Η έκτασή της είναι περίπου 14 τετραγωνικά χιλιόμετρα και το 2019 είχε πληθυσμό 110.456 κατοίκους, καθιστώντας την τη 16η μεγαλύτερη πόλη στο Ισραήλ. Ο πληθυσμός της Κφαρ Σαβά είναι σχεδόν εξ ολοκλήρου Εβραϊκός.

Κατάλοιπα ενός αρχαίου ισραηλιτικού χωριού ανακαλύφθηκαν ανατολικά της πόλης και πιστεύεται ότι είναι τα ερείπια της βιβλικής **Καφαρσαβάς**. Το Αρχαιολογικό Μουσείο της Κφαρ Σαβά εκθέτει αντικείμενα που βρέθηκαν στην περιοχή.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Μαράς Πρέβεζας

Ο **Μαράς** απογράφεται από το 2001 ως ξεχωριστός οικισμός του Δήμου Πάργας. Βρίσκεται δίπλα και βόρεια από την Πάργα σε υψόμετρο 120 μέτρα ενώ απέχει περίπου 29 χλμ. δυτικά-βορειοδυτικά από το Καναλλάκι (έδρα του δήμου). Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με την Αγία Κυριακή, τον Άγιο Γεώργιο, το Χρυσογιάλι, την νησίδα Παναγία και την Πάργα αποτελούν την κοινότητα Πάργας που ανήκει στη Δημοτική Ενότητα Πάργας του Δήμου Πάργας ενώ σύμφωνα με την απογραφή 2011 απογράφησαν 24 κάτοικοι.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας
Φα ελάσσονα

Η **φα ελάσσονα** (ή  φα μινόρε, στα αγγλικά: F minor) είναι ελάσσονα κλίμακα που αρχίζει με το φα και αποτελείται από τους φθόγγους φα, σολ, Λα ύφεση, Σι ύφεση, ντο, ρε ύφεση και μι ύφεση. Έχει οπλισμό τέσσερις υφέσεις.

Η φυσική κλίμακα Φα ελάσσονα είναι η εξής:

:  {
\override Score.TimeSignature #'stencil = ##f
\relative c' {
 \clef treble \key f \minor \time 7/4 f4^\markup "Natural minor scale" g aes bes c des es f es des c bes aes g f2
 \clef bass \key f \minor
} }


Για τις αλλαγές που απαιτούνται για να γίνει η κλίμακα μελωδική ή αρμονική, χρησιμοποιούνται οι κατάλληλες αλλοιώσεις. Οι κλίμακες Φα ελάσσονα αρμονική και μελωδική είναι οι εξής:

:  {
\override Score.TimeSignature #'stencil = ##f
\relative c' {
 \clef treble \key f \minor \time 7/4
 f4^\markup "Harmonic minor scale" g aes bes c des e f e des c bes aes g f2
} }


:  {
\override Score.TimeSignature #'stencil = ##f
\relative c' {
 \clef treble \key f \minor \time 7/4
 f4^\markup "Melodic minor scale (ascending and descending)" g aes bes c d e f es! des! c bes aes g f2
} }


## Εξωτερικοί σύνδεσμοι

* 
Κατηγορία:Συνθέσεις σε Φα ελάσσονα
Κατηγορία:Ελάσσονες κλίμακες
Παναγία Πάργας Πρέβεζας

Η **Παναγιά** ή **Παναγία** ή **νησάκι της Παναγιάς** είναι νησίδα της Πάργας στο Ιόνιο Πέλαγος.  

## Γενικά στοιχεία
αριστερά|μικρογραφία
Η Παναγία βρίσκεται απέναντι από το λιμάνι της Πάργας και αποτελείται από δύο λοφάκια (με ψηλότερο σημείο 15 μέτρα) που συνδέονται με έναν χαμηλότερο ισθμό. Είναι κατάφυτο κυρίως από πεύκα και οφείλει το όνομά του στο ομώνυμο εκκλησάκι με το γραφικό καμπαναριό του. Επάνω στο ψηλότερο λοφάκι της νότιας άκρης της υπάρχει ο περίβολος, η πύλη καθώς και το φρούριο μικρού κάστρου το οποίο κτίστηκε το 1808 από τους Γάλλους κατά την παραμονή τους στην περιοχή μεταξύ των ετών 1797 και 1814. Σκοπός του κάστρου ήταν ο έλεγχος ενός μέρους του όρμου της Πάργας που δεν ήταν εύκολο να ελεγχθεί από το μεγάλο ενετικό κάστρο της Πάργας. Το νησάκι είναι προσβάσιμο μέσω ποδηλάτου θαλάσσης από την παραλία Κρυονέρι (περίπου 5 λεπτά) είτε κολυμπώντας (περίπου 15 λεπτά). 

Αναφέρεται επίσημα για πρώτη φορά το 1940 να απογράφεται ξεχωριστά στην τότε κοινότητα Πάργας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι μαζί με την Αγία Κυριακή, τον Άγιο Γεώργιο, το Χρυσογιάλι, τον Μαρά και την Πάργα αποτελούν την κοινότητα Πάργας που ανήκει στη Δημοτική Ενότητα Πάργας του Δήμου Πάργας ενώ σύμφωνα με την απογραφή 2011 δεν έχει κατοίκος. 

## Εξωτερικοί σύνδεσμοι

* Με Βάρκες Η Εικόνα Της Παναγιάς Στο Νησάκι Της Πάργας...  .
* To Νησάκι της Παναγίας από τον ιστότοπο https://www.allovergreece.com/.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Πάργας
Τρομοκρατική επίθεση στο καφέ Apropo

thumb|200px|Το μνημείο δίπλα στο σημείο της επίθεσης
Στις 21 Μαρτίου 1997 ένας **Παλαιστίνιος βομβιστής αυτοκτονίας πυροδότησε εκρηκτικά που είχε κρυμμένα σε μια τσάντα, στην είσοδο του καφέ Apropo**, στο Τελ Αβίβ (**Café Apropo bombing**), με αποτέλεσμα τρεις άνθρωποι να χάσουν τη ζωή τους και άλλοι 48 να τραυματιστούν.  

Η επίθεση έγινε γύρω στις 13.40, την παραμονή της γιορτής Πουρίμ (Purim). Τα θύματα ήταν τρεις γυναίκες γύρω στα 30, εκ των οποίων μια ήταν έγκυος στον τρίτο μήνα ενώ μια άλλη σκοτώθηκε προστατεύοντας με το σώμα της την 6 μηνών κόρη της. Η επίθεση είναι χαραγμένη στη συλλογική μνήμη των Ισραηλινών από τη φωτογραφία μιας γυναίκας αστυνομικού που μεταφέρει το μωρό στην αγκαλιά της μετά την επίθεση. Δίπλα στο σημείο της επίθεσης τοποθετήθηκε μνημείο του καλλιτέχνη Ελιέζερ Βάισχοφ (Eliezer Weishoff).

Δράστης της επίθεσης ήταν ο Musa Abd al-Qadir Ghanimat, από το χωριό Σουρίφ (Surif), στη Δυτική Όχθη. Ήταν μέλος ενός πυρήνα της Χαμάς επικεφαλής του οποίου ήταν ένας συγγενής του, ο Ibrahim Ghanimat, που τελικά συνελήφθη το 2005. Ο πυρήνας αυτός, που ήταν γνωστός ως "Surif squad", ήταν υπεύθυνος και για άλλες επιθέσεις εναντίον Ισραηλινών στόχων.

## Παραπομπές

Κατηγορία:Τρομοκρατικά γεγονότα
Χόχλα Πρέβεζας

H **Χόχλα** είναι οικισμός του Δήμου Πάργας στην Περιφερειακή Ενότητα Πρεβέζης.

## Γενικά στοιχεία
Η Χόχλα βρίσκεται νότια του ποταμού Αχέροντα και προς τα παράλια του Ιονίου Πελάγους σε υψόμετρο 15 μέτρα. Απέχει περίπου 6 χλμ. ΝΔ. από το Καναλλάκι (έδρα του δήμου) και 28 χλμ. ΝΑ. από την Πάργα ενώ δυτικά του χωριού περνάει η ΕΟ Πρέβεζας - Ηγουμενίτσας όπου είναι η Βαλανιδοράχη και νοτιοδυτικά η Λούτσα. Το χωριό έχει ιδρυθεί από κατοίκους του ορεινότερου οικισμού Κουκκούλι, οι οποίοι στην περιοχή είχαν τα κτήματά τους και στις αρχές της δεκαετίας του '60 άρχισαν σταδιακά να κτίζουν νέα σπίτια. Αναφέρεται επίσημα, ως ξεχωριστός οικισμός, για πρώτη φορά το 1961 να απογράφεται στην τότε κοινότητα Κουκκουλίου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με το Κουκκούλι αποτελούν την κοινότητα Κουκκουλίου που ανήκει στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 απογράφησαν 179 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

## Εξωτερικοί σύνδεσμοι

* Χόχλα Δήμου Πάργας από ψηλά ! στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Λούσιος Κυήτος

Ο **Λούσιος Κυήτος** (λατινικά: Lusius Quiētus) ήταν Ρωμαίος Βέρβερος στρατηγός και 11ος λεγάτος της Ιουδαίας από το 117. Ήταν ο κύριος διοικητής κατά της εβραϊκής εξέγερσης γνωστής ως ο Δεύτερος Ιουδαϊκός Πόλεμος. Αμφότερα ως στρατηγός και ως διοικητής με μεγάλη αναγνώριση, ήταν διακριτά ένας από τους πιο επιτυχημένους Βέρβερους πολιτικούς στην αρχαία ρωμαϊκή ιστορία. Μετά τον θάνατο του αυτοκράτορος Τραϊανού, ο Κυήτος δολοφονήθηκε ή εκτελέστηκε, πιθανώς κατόπιν εντολής του διαδόχου του Τραϊανού, τον Αδριανό.

Αρχικά ήταν Βέρβερος πρίγκιψ· ο πατέρας του Λουσίου και οι πολεμιστές του είχαν υποστηρίξει τις ρωμαϊκές λεγεώνες στην προσπάθειά τους να υποτάξουν την Μαυριτανία Τιγγιτανή (σημερινό βόρειο Μαρόκο) κατά τη διάρκεια της εξέγερσης του Αιδήμωνος το 40.

## Παραπομπές


Κατηγορία:Ρωμαίοι επίτροποι της Ιουδαίας
Κατηγορία:Ρωμαίοι του 2ου αιώνα
Κατηγορία:Εκτελεσθέντες Αρχαίοι Ρωμαίοι
Φιλ Χάιν

Ο **Φίλιπ Μ. Χάιν** (Αγγλικά: Philip M. Hine) (γεν. 24 Φεβρουαρίου 1963) είναι Βρετανός αποκρυφιστής, συγγραφέας και εκδότης. Έγινε γνωστός διεθνώς μέσα από τα γραπτά του έργα *Condensed Chaos*, *Prime Chaos* και *Pseudonomicon*, καθώς και από πολλά δοκίμια για θέματα μαγείας του χάους και μαγείας σε σχέση με τον μύθο του Κθούλου. Έχει οργανώσει εργαστήρια και σεμινάρια για τη σύγχρονη μαγική πρακτική στην Αμερική και την Ευρώπη και έχει συνεισφέρει σε ένα ευρύ φάσμα αποκρυφιστικών περιοδικών, καθώς ήταν πιο ενεργός από το 1986 έως το 1996.

## Νεανικά χρόνια
Μεγαλωμένος στο Μπλάκπουλ, ο Χάιν ασχολήθηκε με τη θεωρία της μαγείας του χάους στο Δυτικό Γιορκσάιρ τη δεκαετία του 1980. Αυτό έγινε αφού "αγόρασε τη περιβόητη λευκή έκδοση του *Liber Null* του Peter J. Carroll "  στο βιβλιοπωλείο Sorcerer's Apprentice. Κατά τα πρώτα χρόνια των σπουδών του στην ψυχολογία και την κοινωνιολογία επηρεάστηκε από τις θεωρίες του Ελβετού ψυχιάτρου Κ. Γ. Γιουνγκ. 

## Καριέρα
Ο Χάιν ήταν ιδρυτής και συνεκδότης του αποκρυφιστικού περιοδικού *Pagan News* σε συνεργασία με τον μουσικό και συγγραφέα Rodney Orpheus .  Στην συνέχεια δημοσίευσε μια σειρά φυλλαδίων για τον αστικό σαμανισμό στα τέλη της δεκαετίας του 1980.

Το πρώτο δημοφιλές έργο του ήταν ένα βιβλιαρκάκι  που περιέγραφε έναν σύντομο και απλό ορισμό της μαγείας, μια σύντομη ιστορία της σχολής μάγων που ασχολούνταν με την μαγεία του χάους και ένα περίγραμμα μερικών από τις βασικές προσεγγίσεις της, που περιείχε κάποιες απλές μαγικές τεχνικές . Ακολούθησε το 1993 το *Prime Chaos*, το οποίο επικεντρώθηκε στην κατασκευή και τις χρήσεις πιο επίσημων τελετουργικών τεχνικών.

Το 1995, επέκτεινε το προηγούμενο φυλλάδιό του μετατρέποντας το σε βιβλίο, το *Condensed Chaos* . Αυτό το βιβλίο εστιάζει στις βασικές τεχνικές έχουν συνδεθεί με τη μαγεία του χάους. Έχει περιγραφεί από τον Γουίλιαμ Μπάροουζ ως «η πιο συνοπτική δήλωση της λογικής της σύγχρονης μαγείας». 

## Απόψεις
Ο Χάιν θεωρεί ότι ο ορισμός της « μαύρης μαγείας » έχει διαστρεβλωθεί από ανθρώπους που ορίζουν τις πρακτικές που αποδοκιμάζουν ως «μαύρη μαγεία». 

## Προσωπική ζωή
Από το 1997 κατοικεί στο Νότιο Λονδίνο.

Ο Χάιν είναι αμφιφυλόφιλος. 

## Βιβλιογραφία

### Βιβλία

* 
* 
* 
* 
* 
* 
* 
* 
* 

#### Ως συντάκτης

* 
* 

### Συνεισφορές

* 
* 
* 
* 
* 
* 
* 
* 
* 
* 

### Άρθρα

* 
* 

## Παραπομπές


## Εξωτερικοί σύνδεσμοι
* 

Κατηγορία:Βρετανοί συγγραφείς
Κατηγορία:Αποκρυφιστές
Blade (κόμικς)

Ο **Blade** (**Έρικ Μπρουκς**) είναι πλασματικός χαρακτήρας που εμφανίζεται σε Αμερικανικά κόμικς που εκδίδονται από την Marvel Comics. Δημιουργήθηκε από τους Μαρβ Γούλφμαν και Τζιν Κόλαν και έκανε την πρώτη του εμφάνιση στο *The Tomb of Dracula* #10 (Ιούλιος 1973). Ο Blade αφιέρωσε την ζωή του στο κυνήγι βρικολάκων καθώς γεννήθηκε μισός βρικόλακας και έχει την ικανότητα να μην επηρεάζεται από δαγκώματα βρικολάκων.

Ο Γουέσλεϊ Σνάιπς υποδύθηκε τον χαρακτήρα στις ταινίες **' (1998), ''[[Blade II]]'' (2002), και **' (2004) και στην ταινία του Κινηματογραφικό Σύμπαν της Marvel (MCU) *[[Deadpool & Wolverine]]* (2024) και ο Sticky Fingaz τον υποδύθηκε στην τηλεοπτική σειρά ** (2006). Ο Μαχερσάλα Άλι υποδύεται τον Blade στο MCU, κάνοντας την πρώτη του εμφάνιση σε ένα φωνητικό κάμεο στην ταινία *[[Eternals (ταινία)|Eternals]]* (2021), πριν την επερχόμενη αυτόνομη του ταινία, ενώ μια εναλλακτική εκδοχή του χαρακτήρα εμφανίζεται στη σειρά κινουμένων σχεδίων *[[Marvel Zombies (τηλεοπτική σειρά)|Marvel Zombies]]* (2025).

## Παραπομπές


## Εξωτερικοί σύνδεσμοι

* Blade στο Marvel.com

Κατηγορία:Υπερήρωες της Marvel Comics
Κατηγορία:Blade (κόμικς)
Κατηγορία:Χαρακτήρες των Εκδικητών
Κατηγορία:Κόμικς που έγιναν ταινίες
Κατηγορία:Κόμικς που έγιναν τηλεοπτικές σειρές
Κατηγορία:Κόμικς που έγιναν βιντεοπαιχνίδια
Κατηγορία:Χαρακτήρες κόμικς που δημιουργήθηκαν το 1973
Μανιονκούρ

Το **Μανιονκούρ** (γαλλικά: *Magnoncourt*) είναι γαλλική κοινότητα στο νομό της Ωτ-Σον, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες της Ωτ-Σον
Νετσαρήμ

Η **Νετσαρήμ** () ήταν ισραηλινός οικισμός στην κεντρική Λωρίδα της Γάζας, περίπου 5 χιλιόμετρα νοτιοδυτικά της πόλης της Γάζας. Ιδρύθηκε το 1972. Όταν υπογράφηκαν οι Συμφωνίες του Όσλο τον Σεπτέμβριο του 1993, περίπου 25 οικογένειες ζούσαν στον οικισμό και και πριν την εκκένωσή του το 2005, ζούσαν εκεί περίπου 60 οικογένειες. Οι κάτοικοί της ασχολούνταν με ελευθέρια επαγγέλματα και εργάζονταν εκτός οικισμού, ενώ κάποιοι έβγαζαν τα προς το ζην από τη γεωργία. Ο οικισμός ήταν θρησκευτικού χαρακτήρα και διέθετε συναγωγή, ιουδαϊκό σεμινάριο, ινστιτούτο για την κληρονομιά των Εβραίων της Γάζας, μπεΐτ μιντράς και σχολεία.
thumb|Η συναγωγή της Νετσαρήμ το 2005, έκτοτε καταστράφηκε
Τον Αύγουστο του 2005, οι κάτοικοι της Νετσαρήμ εκδιώχθηκαν από τις Ισραηλινές Αμυντικές Δυνάμεις ως μέρος του σχεδίου μονομερούς απεμπλοκής του Ισραήλ από την λωρίδα της Γάζας.

## Παραπομπές


Κατηγορία:Λωρίδα της Γάζας
Κώστας Κόκλας

Ο **Κώστας Κόκλας** (Ζάκυνθος, 7 Ιουνίου 1967) είναι Έλληνας κωμικός ηθοποιός, που έγινε ευρέως  γνωστός λόγω της συμμετοχής του στην επιτυχημένη σειρά ''Εγκλήματα''.

## Βιογραφία
Ο Κώστας Κόκλας γεννήθηκε στις 7 Ιουνίου του 1966 στην Ζάκυνθο. Σπούδασε στην Δραματική Σχολή του Εθνικού Θεάτρου. Έγινε ευρέως γνωστός μέσα από το ρόλο του στη θρυλική σειρά *[[Εγκλήματα (τηλεοπτική σειρά)|Εγκλήματα]]* που προβλήθηκε στον ΑΝΤ1 από το 1998-2000 και σημείωσε τεράστια επιτυχία. Έπειτα συμμετείχε στις τηλεοπτικές σειρές όπως *[[Λατρεμένοι μου γείτονες]]*, *Παιδική χαρά*, *[[Οι βασιλιάδες]]*, ''Οι συμμαθητές'', *[[Κάτι χωρισμένα παλικάρια]]*, ''Όσο έχω εσένα'', *[[Η τούρτα της μαμάς]]* και σε άλλες πολλές.

## Προσωπική ζωή
Από το 2004 μέχρι το 2014 ήταν παντρεμένος με την Κατερίνα Σούλη, αδελφή του αρχιτέκτονα και διακοσμητή Σπύρου Σούλη, με την οποία απέκτησε έναν γιο, τον Δημήτρη (γενν. 2008). Έχει κάνει και έναν δεύτερο γάμο που κράτησε 10 χρόνια.
## Κινηματογράφος

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Τουρδούλοι

Οι **Τουρδούλοι** ήταν αρχαία προ-Ρωμαική φυλή που ζούσε στην νοτιοδυτική Ιβηρική. Οι Τουρδούλοι ζούσαν σε εκτεταμένες περιοχές στην σημερινή κεντρική και νότια Πορτογαλία αλλά και στην νοτιοδυτική Ισπανία, σε επαρχίες όπως η Εστρεμαδούρα και η Ανδαλουσία. Η πρωτεύουσα τους ήταν το παλιό οχυρωμένο Oppidum της *"Ιμπόλκα"* που αντιστοιχεί στην σημερινή πόλη Πορκούνα, ανάμεσα στην Κόρδοβα και την Χαέν, στα σύνορα των δύο επαρχιών. Η περιοχή που ζούσαν οι Τουρδούλοι σχετίζεται και με άλλες Ισπανικές πόλεις όπως η Μπαδαχόθ, η Καπίγια και η Αλμαντέν. Η καταγωγή τους ήταν ασαφέστατη, δεν μπορεί να βγει τελικό συμπέρασμα σύμφωνα με τις υπάρχουσες ιστορικές πηγές. Τα συμπεράσματα προκύπτουν από τις ελάχιστες επιγραφές που είχαν διασωθεί στην Τουρδουλιανή γλώσσα, πιθανότατα μιλούσαν μια από τις Ινδοευρωπαϊκές γλώσσες. Άλλοι μελετητές καταλήγουν στο συμπέρασμα ότι προέρχονταν από έναν κλάδο των ανατολικών Ινδο-Ευρωπαικών λαών όπως οι Παίονες και οι Μυσοί. Πολλοί τους συνδέουν με άλλες εθνοτικές ομάδες όπως οι Λίγυρες και οι Ιλλυριοί ή γηγενείς λαούς στα Βαλκάνια. Οι πιο πρόσφατες έρευνες έδειξαν ότι είχαν σημαντικές επιδράσεις από τις γειτονικές φυλές των Κελτών της Ιβηρίας.

## Ιστορία

Ο Ελληνο-Ρωμαίος γεωγράφος του 4ου αιώνα π.Χ. και εξερευνητής Πυθέας ο Μασσαλιώτης τον οποίο αντιγράφει τον 1ο αιώνα π.Χ. ο Στράβων αναφέρει ότι ζούσαν στην περιοχή του μυθικού βασιλείου της Ταρτησσού, στις όχθες του ποταμού Γουαδαλκιβίρ. Η περιοχή βρισκόταν στα ανατολικά της Ισπανικής επαρχίας της Εστρεμαδούρας όπου βρισκόταν το οχυρωμένο Oppidum, η πρωτεύουσα τους. Η κατάρρευση της Ταρτησσού (περί το 530 π.Χ.) και οι μετανάστευση τον 6ο-5ο αιώνα Κελτικών φυλών στην Ιβηρική είχε ως αποτέλεσμα και μεταναστεύσεις των Τουρδούλων. Οι περισσότεροι από αυτούς εγκαταστάθηκαν στην κοιλάδα του ποταμού Γουαδιάνα, μια περιοχή που αντιστοιχούσε στα ανατολικά τμήματα της σημερινής Αλεντέζου, στα δυτικά της σημερινής Μπαδαχόθ και στην νοτιοανατολική επαρχεία της Ουέλβα. Άλλοι πήγαν στην κεντρική Πορτογαλία, στην σημερινή επαρχεία της Εστρεμαδούρα και στις εκβολές του ποταμού Τάγου. Οι υπόλοιποι μετανάστευσαν βορινότερα και αναμείχθηκαν με τους Κέλτες της Ιβηρίας.

## Παραπομπές



## Πηγές

*Jorge de Alarcão, O Domínio Romano em Portugal, Publicações Europa-América, Lisboa (1988) 
*Jorge de Alarcão et alii, De Ulisses a Viriato – O primeiro milénio a.C., Museu Nacional de Arqueologia, Instituto Português de Museus, Lisboa (1996) 
*Luis Berrocal-Rangel, Los pueblos célticos del soroeste de la Península Ibérica, Editorial Complutense, Madrid (1992) 
*Francisco Burillo Mozota, Los Celtíberos, etnias y estados, Crítica, Barcelona (1998, revised edition 2007) 
*João Ferreira do Amaral & Augusto Ferreira do Amaral, Povos Antigos em Portugal – paleontologia do território hoje Português, Quetzal Editores, Lisboa (1997) 
*Alberto José Lorrio Alvarado, Los Celtíberos, Universidad Complutense de Madrid, Murcia (1997) 
*Ángel Montenegro et alii, Historia de España 2 - colonizaciones y formación de los pueblos prerromanos (1200-218 a.C), Editorial Gredos, Madrid (1989)

Κατηγορία:Αρχαίοι λαοί της Ισπανίας
Σκεπαστό Πρέβεζας

Το **Σκεπαστό** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Σκεπαστό είναι πεδινό χωριό υψόμετρο 120 μέτρα, δίπλα και ανατολικά από το Καναλλάκι (έδρα του δήμου) ενώ απέχει περίπου 32 χλμ. Α.-ΝΑ. από την Πάργα. Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 με την παλιά της ονομασία από την τουρκοκρατία ως *Ζαροβίνα* να προσαρτάται στην τότε κοινότητα Φθίνας. Το 1927 με το ΦΕΚ 76Α - 02/05/1927 μετονομάστηκε σε Σκεπαστό. Σύμφωνα με το Πρόγραμμα «Καλλικράτης», μαζί με την Κάτω Σκαφιδωτή αποτελούν την ομώνυμη κοινότητα που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 117 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Πρωτάθλημα πετοσφαίρισης ανδρών VolleyLeague 2023-2024

Το **[[Πρωτάθλημα Ελλάδας πετοσφαίρισης ανδρών|πρωτάθλημα Ελλάδας βόλεϊ ανδρών]] της περιόδου 2023–24** ήταν το 56ο Εθνικό πρωτάθλημα και το 14ο με την επωνυμία «VolleyLeague». Διεξάγεται από την Ε.Σ.Α.Π. με τη συμμετοχή 9 ομάδων. Το πρωτάθλημα ξεκίνησε το Σάββατο 28 Οκτωβρίου 2023  και τελείωσε την Δευτέρα 22 Απριλίου 2024.

Ο Ολυμπιακός Πειραιώς κατέκτησε τον τίτλο για 2η συνεχόμενη χρονιά και 32η φορά στην ιστορία του. 

## Ομάδες
Στη Βόλεϊ Λιγκ της περιόδου 2023-24 μετείχαν οκτώ ομάδες της προηγούμενης περιόδου και ο Α.Ο. Καλαμάτα 1980 που προβιβάστηκε από την Πρε Λιγκ. Αδυναμία συμμετοχής για την Α.Ε.Κ. καθώς απορρίφθηκε η συμμετοχή της λόγω χρεών.

## Κανονική περίοδος

### Αποτελέσματα

### Βαθμολογία Κανονικής Διάρκειας

## Πλέι άουτ
Η παραμονή στην Βόλεϊ Λιγκ κρίθηκε στις τρεις νίκες. 

### (8) Καλαμάτα 1980 – (9) Φοίνικας Σύρου (0–3)

## Πλέι οφ 5–7
Οι τρεις ομάδες μετέφεραν τη βαθμολογία της κανονικής περιόδου, και έπαιξαν ένα μίνι πρωτάθλημα δύο γύρων, διεκδικώντας την πέμπτη θέση που οδηγούσε στο Τσάλεντζ καπ.

## Ημιτελικοί
Στους ημιτελικούς τα ζευγάρια ήταν: 1–4 και 2–3. Η πρόκριση κρίθηκε στις τρεις νίκες. 

### (1) Παναθηναϊκός – (4) Π.Α.Ο.Κ. (3–1)

#### (2) Ολυμπιακός – (3) Μίλων (3–2)

## Τελικοί

Ο τίτλος κρίθηκε στις 3 νίκες. 

### (1) Παναθηναϊκός – (2) Ολυμπιακός (1–3)

## Τελική κατάταξη

## Βραβεύσεις - Κορυφαία επτάδα
Στις 10 Σεπτεμβρίου πριν από την κλήρωση του πρωταθλήματος 2024-25 έγιναν οι βραβεύσεις των κορυφαίων της περιόδου 2023-24 Η ψηφοφορία για τον Πολυτιμότερο Παίκτη (MVP) και για τους καλύτερους αθλητές ανά θέση, για το πρωτάθλημα 2023-24 πραγματοποιήθηκε από δημοσιογράφους του αθλήματος.

* **Πολυτιμότερος Παίκτης (MVP) Πρωταθλήματος**:  -  Δημήτρης Τζούριτς (Ολυμπιακός Πειραιώς)

***Η κορυφαία επτάδα του πρωταθλήματος**

* **Ανερχόμενος αθλητής (K-20)**:  Δημήτρης Θεοδόσης (Μίλων Νέας Σμύρνης)
* **Καλύτερος προπονητής**:  Ντανιέλ Καστελάνι (Ολυμπιακός Πειραιώς)
* **Καλύτερος διαιτητής**: Βασίλης Βασιλειάδης (ΣΥΔΠΕ Βορείου Ελλάδας)
* **Γραφείο Τύπου**: Νίκος Καραβάσιος (Α.Ο.Π. Κηφισιάς)
* Ειδικές διακρίσεις δόθηκαν στον πρωταθλητή της Πρε Λιγκ, Α.Ο.Φλοίσβο Παλαιού Φαλήρου και στον δευτεραθλητή Ο.Φ.Η. για την άνοδο στη Βόλεϊ Λιγκ.
* Βραβεύτηκε ο Α.Ο.Ν.Σ. Μίλων για την κατάκτηση των Πανελληνίων πρωταθλημάτων Κ-18 και Κ-21. Τα βραβεία παρέλαβαν ο Γιώργος Μαντελίδης για την Κ-18 του Μίλωνα και ο Αλέξανδρος Νανόπουλος για την Κ-21 του Μίλωνα.

## Παραπομπές


## Εξωτερικοί σύνδεσμοι - Πηγές
* Επίσημος ιστότοπος της ΕΣΑΠ  www.volleyleague.gr
* Γενική Προκήρυξη Πρωταθλημάτων Πετοσφαίρισης 2023-24 www.volleyball.gr 
* Συμπληρωματική Γενική Προκήρυξη Πρωταθλημάτων Πετοσφαίρισης 2023-24 www.volleyball.gr 
* Οι αντίπαλοι των ελληνικών ομάδων στα ευρωπαϊκά Κύπελλα www.sportal.gr 



2023 2024
VolleyLeague Ανδρών
VolleyLeague Ανδρών
Κορωνόπουλο Πρέβεζας

Το **Κορωνόπουλο** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Κορωνόπουλο βρίσκεται προς τα όρια με την Περιφερειακή Ενότητα Θεσπρωτίας, σε υψόμετρο 40 μέτρα. Απέχει περίπου 7 χλμ. βορειοδυτικά από το Καναλλάκι (έδρα του δήμου) και 22 χλμ. ανατολικά από την Πάργα. Δυτικά του χωριού περνάει ο Αχέροντας ποταμός ενώ βορειοδυτικά είναι η Κορώνη και νοτιοανατολικά το Σταυροχώρι. Οι κάτοικοί του ασχολούνται κυρίως με την γεωργία (καλλιέργεια καλαμποκιού και τριφυλλιού).

Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 να προσαρτάται στην τότε κοινότητα Κορώνης. Το 1931 με το ΦΕΚ 59Α - 13/03/1931 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης», μαζί με την Κορώνη και την Τζάρα αποτελούν την ομώνυμη κοινότητα Κορώνης που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 150 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Εξωτερικοί σύνδεσμοι

* Κορωνόπουλο Πρέβεζας από ψηλά στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Samba Gold

[εναλλ.=Kaká received 2008 Samba Gold in Milanello|μικρογραφία|230x230εσ| Ο [Ρικάρντο Κακά|Κακά λαμβάνοντας τo Gold Samba 2008 στο Milanello]]
Το «**Samba Gold»** (Samba d'Or) είναι ένα ποδοσφαιρικό βραβείο που δίνεται στον καλύτερο Βραζιλιάνο ποδοσφαιριστή στην Ευρώπη, όπως απονέμεται από τον Sambafoot. Το πρώτο βραβείο δόθηκε το 2008. Το Samba Gold καθορίζεται από τρία πάνελ ψηφοφόρων: δημοσιογράφους, συναδέλφους ποδοσφαιριστές και ψήφους από τους διαδικτυακούς αναγνώστες του Sambafoot. Το 2021 προστέθηκε για πρώτη φορά γυναικείο βραβείο. Ένα βραβείο για παίκτες ηλικίας 20 ετών και κάτω προστέθηκε το 2022.

## Ιστορία

* Το 2008, ο εναρκτήριος νικητής ήταν ο μέσος τηςΜίλαν Κακά. Ο Ρομπίνιο της Μάντσεστερ Σίτι και ο Λουίς Φαμπιάνο της Σεβίλλης κατέλαβαν τη δεύτερη και τρίτη θέση στην ψηφοφορία, αντίστοιχα. Υπήρχαν τριάντα υποψηφιότητες και η ψηφοφορία διεξήχθη από 1 έως 30 Δεκεμβρίου. Ο Κακά συγκέντρωσε το 25,03% των ψήφων, με 14,34% για τον Ρομπίνιο και 13,65% για τον Φαμπιάνο. 
* Το 2009, ο Λουίς Φαμπιάνο (20,91%) της Σεβίλλης κέρδισε το τρόπαιο, μπροστά από τον Ζούλιο Σέζαρ (17,58%) και τον Κακά (16,35%). 
* Το 2010, το έπαθλο απονεμήθηκε στον Μαϊκόν (12,60%) από την Ίντερ, μπροστά από τον Ερνάνι (10,76%) και τον Τιάγκο Σίλβα (9,56%).  
* Το 2011, ο αμυντικός της Μίλαν Τιάγκο Σίλβα (16,33%) κέρδισε το βραβείο, μπροστά από τον Ντάνι Άλβες από την Μπαρτσελόνα (15,56%) και τον Χουλκ από την Πόρτο (14,41%).  
* Το 2012, η λίστα των τριάντα υποψηφίων ανακοινώθηκε στις 26 Νοεμβρίου.   Ο αμυντικός της Παρί Σεν Ζερμέν Τιάγκο Σίλβα (17,70%) τιμήθηκε με το Gold Samba του 2012 στις 31 Δεκεμβρίου, ξεπερνώντας τους Ραμίρες (17,04%) και Γουίλιαν (10,19%). 
* Το 2013, ο Τιάγκο Σίλβα κέρδισε για τρίτη συνεχόμενη χρονιά, ξεπερνώντας τον Ντάντε στη δεύτερη και τον Όσκαρ στην τρίτη θέση. 
* Το 2014 ο Νεϊμάρ κέρδισε το βραβείο για πρώτη φορά, λαμβάνοντας ποσοστό ρεκόρ ψήφων (29,20%). 
* Το 2015, ο Νεϊμάρ κέρδισε το βραβείο για δεύτερη συνεχόμενη χρονιά, ξεπερνώντας το ποσοστό ρεκόρ των ψήφων που έλαβε την προηγούμενη χρονιά (37,87%). 
* Το 2016, ο Φιλίπε Κουτίνιο κέρδισε το βραβείο για πρώτη φορά, τερματίζοντας τη διετή κυριαρχία του Νεϊμάρ. 
* Το 2017, ο Νεϊμάρ κέρδισε το βραβείο για τρίτη φορά μέσα σε τέσσερα χρόνια. 
* Το 2018, ο Ρομπέρτο Φιρμίνο κέρδισε το βραβείο για πρώτη φορά. 
* Το 2019, ο Άλισον κέρδισε το βραβείο για πρώτη φορά, και έγινε ο πρώτος τερματοφύλακας που κερδίζει το βραβείο. 
* Το 2020, ο Νεϊμάρ κέρδισε το βραβείο για τέταρτη φορά κάνοντας νέο ρεκόρ. 
* Το 2021, ο Νεϊμάρ κέρδισε το βραβείο για δεύτερη συνεχόμενη και πέμπτη φορά.  Η Τζιοβάνα Κεϊρόζ κέρδισε το πρώτο βραβείο γυναικών. 
* Το 2022, ο Νεϊμάρ κέρδισε το βραβείο για τρίτη συνεχόμενη και έκτη συνολικά.  Η Ντεμπίνια κέρδισε το βραβείο γυναικών,  ενώ ο Έντρικ ψηφίστηκε νικητής του εναρκτηρίου βραβείου κάτω των 20 ετών. 

## Νικητές

### Ανδρικό ποδόσφαιρο
Πηγή: 

### Γυναικείο ποδόσφαιρο

### Κάτω των 20 ετών

## Παραπομπές


Κατηγορία:Ποδοσφαιρικά βραβεία
Κατηγορία:Ευρωπαϊκά ποδοσφαιρικά βραβεία
Κατηγορία:Σελίδες με μη επιθεωρημένες μεταφράσεις
Ταυτότητα Λαγκράνζ

Στα μαθηματικά, η **ταυτότητα Λαγκράνζ** (αναφέρεται και ως **ταυτότητα Lagrange**) είναι η ταυτότητα που ισχύει για κάθε πραγματικούς αριθμούς a, b, x, y και λέει ότι
:(a^2 + b^2) \cdot (x^2 + y^2) = (ax + by)^2 + (ay - bx)^2.

Πιο γενικά, για οποιαδήποτε για n πραγματικούς a_1, \ldots, a_n και b_1, \ldots, b_n ισχύει ότι 
:
(a_1^2 + \ldots + a_n^2) \cdot (b_1^2 + \ldots + b_n^2) - (a_1 b_1 + \ldots + a_n b_n)^2 = \left(a_1 b_2 - a_2 b_1\right)^2 + \left(a_1 b_3 - a_1 b_3\right)^2 + \ldots + \left(a_{n-1} b_n - a_{n-1} b_n\right)^2,

ή πιο σύντομα με την χρήση του συμβολισμού για το άθροισμα
:\left( \sum_{k=1}^n a_k^2\right) \left(\sum_{k=1}^n b_k^2\right) - \left(\sum_{k=1}^n a_k b_k\right)^2 = \sum_{i=1}^{n-1} \sum_{j=i+1}^n \left(a_i b_j - a_j b_i\right)^2.
Η σχέση αυτή μπορεί επίσης να γραφτεί  με την χρήση διανυσμάτων \mathbf{a}, \mathbf{b} \in \R^n ως εξής
:
\left\| \mathbf{a} \right\|^2 \left\| \mathbf{b} \right\|^2 - (\mathbf{a} \cdot \mathbf{b} )^2 = \sum_{1 \le i .
Από αυτήν την σχέση και το γεγονός ότι x^2 \geq 0 για κάθε πραγματικό αριθμό x, προκύπτει η ανισότητα Κωσύ-Σβαρτς στους πραγματικούς αριθμούς, δηλαδή
:\left\| \mathbf{a} \right\| \left\| \mathbf{b} \right\| \geq \mathbf{a} \cdot \mathbf{b}.

Η ταυτότητα παίρνει το όνομά της από τον Ζοζέφ Λουί Λαγκράνζ.

## Αποδείξεις

### Απόδειξη για n = 2

Ξεκινώντας από το δεξί μέλος έχουμε ότι 
:
\begin{align}
(ax + by)^2 + (ay - bx)^2
 & = (ax)^2 + 2\cdot (ax) \cdot (by) + (by)^2 + (ay)^2 - 2 \cdot (ay) \cdot (bx) + (bx)^2 \\
 & = a^2 x^2 + 2 abxy + b^2 y^2 + a^2 y^2 - 2abxy + b^2 x^2 \\
 & = a^2 x^2 + b^2 y^2 + a^2 y^2 + b^2 x^2 \\
 & = a^2 \cdot (x^2 + y^2) + b^2 \cdot (x^2 + y^2) \\
 & = (a^2 + b^2) \cdot (x^2 + y^2),
\end{align}
το οποίο είναι το αριστερό μέλος.

### Γενική απόδειξη

Ξεκινώντας από το δεξί μέλος έχουμε ότι 
:
\left( \sum_{k=1}^n a_k^2\right) \left(\sum_{k=1}^n b_k^2\right) - \left(\sum_{k=1}^n a_k b_k\right)^2
 = \sum_{i = 1}^n \sum_{j = 1}^n a_i^2 b_j^2 - \sum_{i = 1}^n \sum_{j = 1}^n a_i b_i a_j b_j.

Για το αριστερό μέλος έχουμε ότι 
:
\sum_{i=1}^{n-1} \sum_{j=i+1}^n \left(a_i b_j - a_j b_i\right)^2
 = \sum_{i=1}^{n-1} \sum_{j=i+1}^n \left( a_i^2 b_j^2 - 2a_i b_i a_j b_j + a_j^2 b_i^2 \right)
  = \sum_{i=1}^{n} \sum_{j=1}^n a_i^2 b_j^2 - \sum_{i=1}^{n} \sum_{j=1}^n a_i b_i a_j b_j
,
όπου στο τελευταίο βήμα προσθέσαμε τους όρους a_i^2 b_i^2 στο πρώτο άθροισμα και τους αφαιρέσαμε από το δεύτερο. Επομένως, συμπεραίνουμε ότι τα δύο μέλη είναι ίσα.

## Δείτε επίσης
* Ανισότητα Κωσύ-Σβαρτς

## Παραπομπές


Κατηγορία:Μαθηματικές ταυτότητες
Μητροπολίτης Καλαβρύτων και Αιγιαλείας Ιερώνυμος

Ο **Μητροπολίτης Καλαβρύτων και Αιγιαλείας Ιερώνυμος** (κατά κόσμον *Νικόλαος Κάρμας*, Αίγιο, 19 Μαΐου 1966) είναι Έλληνας θεολόγος και επίσκοπος της Εκκλησίας της Ελλάδος, Μητροπολίτης Καλαβρύτων και Αιγιαλείας από τις 13 Οκτωβρίου 2019.

## Βιογραφικά στοιχεία
Ο κατά κόσμον Νικόλαος Κάρμας γεννήθηκε στο Αίγιο στις 19 Μαΐου 1966 και οι γονείς του ονομάζονταν Δημήτριος και Βασιλική. Σπούδασε θεολογία στην Πατριαρχική Θεολογική Σχολή του Βελιγραδίου. Μιλάει αγγλικά και σερβικά.

Εκάρη μοναχός στην Ιερά Μονή Παμμεγίστων Ταξιαρχών Αιγιαλείας στις 12 Αυγούστου 1989. Χειροτονήθηκε διάκονος το 1991 και πρεσβύτερος το 1996 από τον τότε Μητροπολίτη Καλαβρύτων Αμβρόσιο. Ο ίδιος τον τοποθέτησε ηγούμενο της Ιεράς Μονής Μεγάλου Σπηλαίου το 2003.

Διετέλεσε γραμματέας διαφόρων Συνοδικών Επιτροπών και εργάστηκε εθελοντικά ως παραγωγός στον Ραδιοφωνικό Σταθμό της Εκκλησίας της Ελλάδος από το 2003 έως το 2007.

Μετά την παραίτηση του Μητροπολίτη Αμβροσίου, εξελέγη διάδοχός του από την Ιερά Σύνοδο της Εκκλησίας της Ελλάδος στις 11 Οκτωβρίου 2019 με 76 ψήφους (έναντι 14 του Αρχιμανδρίτη Καλλίνικου Πουλή και 7 του Αρχιμανδρίτη Αμβρόσιου Γκουρβέλου). Η χειροτονία του σε Επίσκοπο έγινε στον Καθεδρικό Ναό Αθηνών στις 13 Οκτωβρίου από τον Αρχιεπίσκοπο Αθηνών και πάσης Ελλάδος κ. Ιερώνυμο Β΄, συμπαραστούμενο από πολλούς αρχιερείς της Εκκλησίας της Ελλάδος και Νέων Χωρών.

Ενθρονίστηκε, παρουσία του Αρχιεπισκόπου κ. Ιερωνύμου, στις 23 Νοεμβρίου στο Αίγιο και στις 29 του ίδιου μήνα στα Καλάβρυτα.

## Παραπομπές


## Πηγές
* 
* 

Κατηγορία:Μητροπολίτες Καλαβρύτων
Κατηγορία:Επίσκοποι του 21ου αιώνα
Το Μαγικό Σπαθί: Αναζητώντας το Κάμελοτ

***Το Μαγικό Σπαθί: Αναζητώντας το Κάμελοτ*** (πρωτότυπος αγγλικός τίτλος: *Quest for Camelot*) είναι αμερικανική ταινία κινουμένων σχεδίων μουσικής φαντασίας του 1998, παραγωγής της Warner Bros. Feature Animation και σκηνοθεσίας του Φρέντερικ Ντου Κάου και πολύ χαλαρά βασισμένη στο μυθιστόρημα του 1976 *The King's Damose*, της Βίρα Τσάπμαν. 

Στα πρώτα χρόνια της βασιλείας του θρυλικού βασιλιά Αρθούρου, όταν είχε μόλις χτιστεί το παλάτι του Κάμελοτ, ένα έξυπνο και γενναίο κορίτσι, η Κέιλυ, και ο θαρραλέος αν και τυφλός, νεαρός Γκάρρετ, αναζητούν το Μαγικό Σπαθί, το οποίο έχει κλέψει ο σατανικός Λόρδος Ρούμπερ, για να αποκαταστήσουν την τάξη στο βασίλειο του αγαπημένου τους βασιλιά! Δράση, περιπέτεια, ρομαντισμός αλλά και χιούμορ, σε μια μοναδική κλασσική ταινία κινούμενων σχεδίων, πλημμυρισμένη με υπέροχο χρώμα και μουσική, που θα μαγέψει μικρούς και μεγάλους!

Τον Μάιο του 1995, η ταινία, με τον αρχικό τίτλο *The Quest for the Holy Grail*, ανακοινώθηκε ότι ήταν το πρώτο έργο της Warner Bros. Feature Animation, με σκηνοθέτη τον Μπιλ Κρόιερ. Η ταινία ξεκίνησε την παραγωγή αργότερα το ίδιο έτος, αλλά καθυστέρησε όταν ανατέθηκαν εκ νέου animators για να βοηθήσουν στην ολοκλήρωση του *[[Διαστημικά καλάθια|Space Jam]]* (1996). Στο ενδιάμεσο, η ιστορία ανακατασκευάστηκε σε μεγάλο βαθμό, μεταξύ των οποίων η κεντρική εστίαση στο Άγιο Δισκοπότηρο θα αντικατασταθεί με το Εξκάλιμπερ. Αυτό είχε ως αποτέλεσμα δημιουργικές διαφορές, στις οποίες ο Κρόιερ αντικαταστάθηκε με τον Ντου Κάου. Αυτό ακολούθησε αργότερα με εξέχουσες αποχωρήσεις του προσωπικού κινουμένων σχεδίων και διαχείρισης. Λόγω των προβλημάτων παραγωγής, η κυκλοφορία της ταινίας καθυστέρησε κατά έξι μήνες, από τον Νοέμβριο του 1997 έως τον Μάιο του 1998. Τα animation έγιναν κυρίως στο Γκλέντεηλ, στην Καλιφόρνια και στο Λονδίνο, στην Αγγλία.

## Διανομή
*Τζέσαλιν Γκίλσιγκ: Κέιλυ
*Άντρια Κορ: Κέιλι (τραγούδι)
*Σάρα Φρίμαν: Κέιλι (σε νεαρή ηλικία)
*Κάρι Έλγουις: Γκάρετ
*Μπράιαν Ουάιτ: Γκάρετ (τραγούδι)
*Έρικ Άιντλ και Ντον Ρικλς: Ντέβον και Κόρνγουολ (δικέφαλος δράκος)
*Γκάρι Όλντμαν: Ρούμπερ
*Τζέιν Σέιμουρ: λαίδη Τζουλιάνα
*Σελίν Ντιόν: λαίδη Τζουλιάνα (τραγούδι)
*Γκάμπριελ Μπερν: σερ Λάιονελ
*Πιρς Μπρόσναν: βασιλιάς Αρθούρος
*Στιβ Πέρι: βασιλιάς Αρθούρος (τραγούδι)
*Τζον Γκίλγκουντ: μάγος Μέρλιν
*Μπρόνσον Πίντσοτ: Γρύπας
*Τζαλίλ Ουάιτ: Τσεκουρομύτης
*Φρανκ Ουέλκερ: Έιντεν

### Ελληνική [[μεταγλώττιση]]

### Συμμετοχές
*Τάσος Κωστής
*Πέτρος Δαμουλής
*Τζίνη Παπαδοπούλου

## Μιούζικαλ

## Χορωδία
*Αρχείο Ελληνικής Μουσικής|♪ Μαζί στη Ζωή
*Μαργαρίτα Παπαδημητρίου|♪ Μαζί στη Ζωή
*Γιώργος Κωνστάντζος|♪ Μαζί στη Ζωή
*Κωστής Γεωργαλής|♪ Μαζί στη Ζωή

## Συντελεστές

## Παραπομπές

Κατηγορία:Αμερικανικές ταινίες κινουμένων σχεδίων
Κατηγορία:Ταινίες του 1998
Κατηγορία:Ταινίες παραγωγής Warner Bros.
Κατηγορία:Μουσικές ταινίες κινουμένων σχεδίων
Κατηγορία:Αμερικανικές μουσικές ταινίες
Κατηγορία:Ταινίες κινουμένων σχεδίων του 1998
Κατηγορία:Αμερικανικές περιπετειώδεις ταινίες φαντασίας
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες κινουμένων σχεδίων της Warner Bros.
Κουκκούλι Πρέβεζας

Το **Κουκκούλι** είναι μικρός οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Κουκκούλι βρίσκεται σε υψόμετρο 450 μέτρα και απέχει περίπου 12 χλμ. Ν.-ΝΔ. από το Καναλλάκι (έδρα του δήμου). Πρόκειται για ημιορεινό χωριό, οι κάτοικοι του οποίου στις αρχές της δεκαετίας του '60 άρχισαν να μετακινούνται προς την παραλιακή ζώνη και τον κάμπο όπου είχαν τα κτήματά τους και έτσι έκτισαν σιγά - σιγά τον οικισμό Χόχλα. Αναφέρεται επίσημα, μετά την απελευθέρωση της Ηπείρου, γραμμένο ως **Κουκούλι** (με ένα *"κ"*) το 1919 στο ΦΕΚ 181Α - 14/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης», μαζί με την Χόχλα αποτελούν την κοινότητα Κουκκουλίου που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 13 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι:

## Εξωτερικοί σύνδεσμοι

* Το Κουκούλι Δήμου Πάργας από ψηλά ! στο https://www.youtube.com/.
* Το χωριό μου το Κουκούλι (Ζαγόρι - Γιάννινα - Ήπειρος): Λαζαρίδης Κώστας Π.
* Επιβεβλημένος ο έλεγχος στο γεφύρι του Κουκουλίου στο https://www.epiruspost.gr/.
* Ένα μνημείο χαρακτικής λιθογραφίας στο Κουκούλι στο https://www.epiruspost.gr/.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Τρομοκρατική επίθεση στο Τουρκού

Στις 18 Αυγούστου 2017 πραγματοποιήθηκε **τρομοκρατική επίθεση στο κέντρο του [[Τουρκού]]**, στη νοτιοδυτική Φινλανδία, με δύο νεκρούς και οκτώ τραυματίες. 

Ο δράστης της επίθεσης ήταν ο 22χρονος Μαροκινός Abderrahman Bouanane, που συνελήφθη κοντά στο σημείο της επίθεσης από την Φινλανδική αστυνομία. Το 2018 καταδικάστηκε σε ισόβια κάθειρξη. 

## Η επίθεση
Το μεσημέρι της 18ης Αυγούστου 2017 ο Bouanane, έχοντας πάνω του δύο κουζινομάχαιρα, παρακολούθησε την προσευχή στο τζαμί δίπλα στον ποταμό Aura, στο κέντρο του Τουρκού. Στη συνέχεια, και αφού διένειμε σε ένα chat group ένα μανιφέστο με θρησκευτικό περιεχόμενο, αναφορές στους Δυτικούς απίστους και προτροπές προς τους Μουσουλμάνους, που ο Bouanane υποστήριζε ότι καταπιέζονταν, για το πώς θα πρέπει να αντιδράσουν, κατευθύνθηκε σε στάση λεωφορείου με σκοπό να επιτεθεί σε έναν στρατιώτη που βρισκόταν εκεί. Καθώς όμως εμφανίστηκαν στην στάση και άλλοι άνθρωποι ο Bouanane έφυγε χωρίς να επιτεθεί στον στρατιώτη και κατευθύνθηκε στην Πλατεία Αγοράς του Τουρκού. Λίγο μετά τις 16.00 επιτέθηκε με τα μαχαίρια αρχικά σε 4 ανθρώπους στη δυτική γωνία της πλατείας και στη συνέχεια σε άλλους 6 φωνάζοντας *Allahu akbar* και στη συνέχεια έτρεξε προς την πλατεία Puutori. Περαστικοί προσπάθησαν να τον σταματήσουν και τελικά τον ακινητοποίησαν αστυνομικοί με την χρήση taser και πυροβολώντας τον στον μηρό.

Από την επίθεση έχασαν τη ζωή τους δύο Φινλανδές 66 και 31 ετών. Άλλοι 8 άνθρωποι τραυματίστηκαν εκ των οποίων οι τρεις έφεραν πολύ σοβαρά τραύματα και ήταν σε κρίσιμη κατάσταση. Μεταξύ των τραυματιών ήταν ένας Βρετανός, μια Ιταλίδα, ένας Σουηδός και ένα κορίτσι 15 χρονών από τη Συρία, που ήταν πολιτικός πρόσφυγας στην Φινλανδία. Ένας Βρετανός διασώστης που ζούσε στη Σουηδία, ο Hassan Zubier, ενώ προσπαθούσε να βοηθήσει μια γυναίκα που αιμορραγούσε δέχτηκε πολλαπλά χτυπήματα με το μαχαίρι από τον Bouanane και τραυματίστηκε σοβαρά στην σπονδυλική στήλη με αποτέλεσμα πλέον να κινείται με αναπηρικό αμαξίδιο.

## Παραπομπές

Κατηγορία:Τρομοκρατικά γεγονότα
Δεσποτικό Πρέβεζας

Το **Δεσποτικό** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Το Δεσποτικό βρίσκεται στους πρόποδες από τα Όρη Σουλίου σε υψόμετρο 360 μέτρα ενώ απέχει περίπου 43 χλμ. Α.-ΝΑ. από την Πάργα και 13 χλμ. Α.-ΝΑ. από το Καναλλάκι (έδρα του δήμου). Αναφέρεται επίσημα, μετά την απελευθέρωση της Ηπείρου, το 1919 στο ΦΕΚ 181Α - 14/08/1919 με την παλιά της ονομασία από την τουρκοκρατία ως *Άνω Βλάνδο* να προσαρτάται στην τότε κοινότητα Κράβαρι. Το 1927 με το ΦΕΚ 76Α - 02/05/1927 μετονομάστηκε σε Άνω Δεσποτικό. Το 1929 με το ΦΕΚ 228Α - 12/07/1929 ορίστηκε έδρα της ομώνυμης κοινότητας και το 1940 μετονομάστηκε σε Δεσποτικό. Σύμφωνα με το Πρόγραμμα «Καλλικράτης», μαζί με το Κάτω Δεσποτικό αποτελούν την κοινότητα Δεσποτικού που υπάγεται στη Δημοτική Ενότητα Φαναρίου του δήμου Πάργας και σύμφωνα με την απογραφή 2011 έχει πληθυσμό 123 κατοίκους. Οι απογραφές πληθυσμού μετά τον Β' Παγκόσμιο Πόλεμο είναι: 

## Σημείωση
Στην Ήπειρο και την Περιφερειακή Ενότητα Ιωαννίνων είναι ο συνώνυμος οικισμός Δεσποτικό Ζίτσας 

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πάργας
Αλίκη Τέλλογλου

Η **Αλίκη Τέλλογλου** (; - 23 Ιουνίου 2008) ήταν Ελληνίδα συλλέκτρια έργων τέχνης και ευεργέτιδα.

## Βιογραφία

Γεννημένη στη Θεσσαλονίκη, πιο συγκεκριμένα εντός της συνοικίας του Αρχαιολογικού Μουσείου, η Αλίκη Τέλλογλου ήταν κόρη των Ναούμ και Λουκίας Ωρολογά, οι οποίοι ήσαν πρόσφυγες προερχόμενοι, αντιστοίχως, από την Κωνσταντινούπολη και το Μοναστήρι. Παρά την επιθυμία της να ακολουθήσει σπουδές αρχιτεκτονικής εσωτερικών χώρων, τελικώς, ωστόσο, παρακολούθησε σπουδές ιατρικής.

Το 1953 παντρεύτηκε τον καταγόμενο από τη Σμύρνη της Μικράς Ασίας επιχειρηματία και συλλέκτη έργων τέχνης Νέστορα Τέλλογλου, από κοινού με τον οποίον αφιέρωσε τη ζωή της στη συλλογή έργων τέχνης με απώτερο σκοπό την ίδρυση του Τελλόγλειου Ιδρύματος Τεχνών, μέσω της δωρεάς του συνόλου της περιουσίας τους προς το Αριστοτέλειο Πανεπιστήμιο Θεσσαλονίκης, ενός μουσείου και χώρου τέχνης. Επισήμως, η ίδρυσή του έλαβε χώρα το 1972, λίγους μήνες προ του θανάτου του συζύγου της, ενώ το 1999 λαμβάνουν χώρα τα επίσημα εγκαίνια των χώρων του μουσείου, το οποίο βρίσκεται σε γειτονικό χώρο της πανεπιστημιούπολης του Αριστοτελείου Πανεπιστημίου Θεσσαλονίκης και το οποίο παραχωρήθηκε από τον Δήμο Θεσσαλονίκης.

Απεβίωσε στις 23 Ιουνίου 2008 και κηδεύτηκε την επόμενη ημέρα στον Μητροπολιτικό Ναό Αγίου Γρηγορίου Παλαμά της Θεσσαλονίκης.

## Παραπομπές


## Εξωτερικοί σύνδεσμοι
* 

Κατηγορία:Έλληνες συλλέκτες έργων τέχνης
Κατηγορία:Έλληνες ευεργέτες
Γιώργος Αμούτζας

Ο **Γιώργος Αμούτζας** (Αθήνα, 26 Απριλίου 1997) είναι Έλληνας ηθοποιός.

## Βιογραφικό
Γεννήθηκε στις 26 Απριλίου του 1997 στην Αθήνα, ενώ η καταγωγή του είναι από το χωριό Ίασμος Ροδόπης, από την πλευρά του πατέρα του. 

Σπούδασε υποκριτική στην Δραματική Σχολή "Ίασμος", την οποία ίδρυσε ο πατέρας του και ο ηθοποιός νονός του Βασίλης Διαμαντόπουλος.

Ξεκίνησε την καριέρα του ως ηθοποιός το 2017, ενσαρκώνοντας τον Πάνο Ζαπαντή, έφηβο γιο της Μάρθας Μελλισινού (Βασιλική Ανδρίτσου) και του Ευτύχη Ζαπαντή (Σπύρος Πούλης). Το 2019 συμμετείχε στις σειρές Θα Γίνει Της Πολυκατοικίας και Το Κόκκινο Ποτάμι. Συμμετείχε από το 2021 στις τρεις σεζόν της σειράς του ALPHA Σασμός ενσαρκώνοντας τον ρόλο του Νικηφόρου Σταματάκη. Τώρα πρωταγωνιστεί στη νέα σειρά του ANT1 με τίτλο Grand Hotel μέσα από τον ρόλο του Ορφέα Γαζή, ανιψιό του Κωνσταντίνου Γαζή.

## Προσωπική ζωή
Είναι ζευγάρι με την τραγουδίστρια Τάνια Μπρεάζου (ρουμανικά: Tanya Breazu), με την οποία γνωρίστηκε όταν συμμετείχαν ως ντουέτο στο τηλεοπτικό σόου Just the 2 Of Us.

## Παραπομπές


Κατηγορία:Έλληνες ηθοποιοί τηλεόρασης
Φορόφυτο

**Φορόφυτα** στη βοτανική ονομάζονται τα φυτά εκείνα πάνω στα οποία αναπτύσσονται άλλα φυτά, τα ''επίφυτα''.
δεξιά|μικρογραφία| Ένα επίφυτο που αναπτύσσεται πάνω σε ένα είδος ''Taxodium distichum''. Το ταξόδιο αυτό είναι φορόφυτο.
δεξιά|μικρογραφία| Φοροφυτικό δέντρο το οποίο είναι πυκνά καλυμμένο από επίφυτα, τις βρωμυλάδες.
Τα επίφυτα επωφελούνται από τους οικοτόπους που τους παρέχονται, αλλά το φορόφυτο δεν επηρεάζεται ουσιαστικά. Με άλλα λόγια, τα επίφυτα χρησιμοποιούν τα φορόφυτα ως ενδιαιτήματα, χωρίς στην ουσία να παρασιτούν.

Διαφορετικά φορόφυτα παρέχουν διαφορετικές συνθήκες στα φυτά τα οποία αναπτύσσονται στην επιφάνειά τους, βασικά στον εξωτερικό τους φλοιό. Το pH του φλοιού, ο βαθμός αποβολής του φλοιού, η παρουσία χυμών και η πυκνότητα και το μέγεθος των φακίδων του φλοιού επηρεάζουν την εμφάνιση των επιφύτων. 

Τα εξωτερικά χαρακτηριστικά του φλοιού επηρεάζουν την εγκατάσταση των σπόρων και η χημική σύνθεση του φλοιού μπορεί να εμποδίζει ή να ευνοήσει τη βλάστηση. 

Ορισμένες επιφυτικές ορχιδέες τείνουν να αναπτύσσονται σε φορόφυτα με ιδιαίτερα τραχύ φλοιό. Οι προσπάθειες διατήρησης των ορχιδέων πρέπει να λάβουν υπόψη και τη διατήρηση των φοροφύτων.

## Παραπομπές

Κατηγορία:Βοτανική